สุดเศร้า หัวหน้าเภสัชกรรม โรงพยาบาล ป.แพทย์ ถูกทหารคลั่งยิงเสียชีวิต
จากกรณี จ.ส.อ.จักรพันธ์ ถมมา ได้ใช้อาวุธปืนสงคราม กราดยิงผู้บริสุทธิ์ได้รับบาดเจ็บ และเสียชีวิตหลายราย พร้อมทั้งใช้รถยนต์ฮัมวี่ สีเขียว (ทหาร) ในการก่อเหตุหลบหนี ก่อนหลบหนีเข้าไปภายในห้างเทอร์มินอล 21 โคราช ตามข่าวที่เสนอไปแล้วนั้นล่าสุด แฟนเพจเฟซบุ๊ก สภาเภสัชกรรม : The Pharmacy Council โพสต์ข้อความแสดงความเสียใจต่อกรณี ทหารคลั่งกราดยิงคนเสียชีวิต โดยระบุข้อความว่า สภาเภสัชกรรมขอแสดงความเสียใจและร่วมกันเป็นกำลังใจให้กับครอบครัวของ เภสัชกรหญิงนริศรา โชติกลาง หัวหน้าเภสัชกรรม โรงพยาบาล ป.แพทย์ จ.นครราชสีมา ขอให้ดวงวิญญาณไปสู่สุคติยังสัมปรายภพทั้งนี้ ขอแสดงความเสียใจกับครอบครัวผู้บาดเจ็บ และเสียชีวิต จากเหตุการณ์คนร้ายกราดยิงที่ จ.นครราชสีมา ขอให้ทุกคนปลอดภัย และเหตุการณ์กลับมาสู่ภาวะปกติในโดยเร็วเช่นเดียวกับ แฟนเพจ คณะเภสัชศาสตร์ มช.ได้โพสต์ข้อความว่า จากเหตุการณ์คนร้ายกราดยิงเจ้าหน้าที่และประชาชน ที่จังหวัดนครราชสีมา ทำให้มีผู้เสียชีวิตและผู้บาดเจ็บจำนวนมาก นำมาสู่ความเศร้าสลดและการจากไปของ เภสัชกรหญิงนริศรา โชติกลาง ผู้จัดการฝ่ายสนับสนุนทางการแพทย์ โรงพยาบาล ป. แพทย์ จังหวัดนครราชสีมา อดีตนักศึกษาเภสัชศาสตร์ มหาวิทยาลัยเชียงใหม่ รหัสประจำตัวนักศึกษา 2810026คณะเภสัชศาสตร์ มหาวิทยาลัยเชียงใหม่ ขอแสดงความเสียใจกับครอบครัวของเภสัชกรหญิงนริศรา โชติกลาง และครอบครัวของผู้เสียชีวิตทุกท่านอย่างสุดซึ้ง และขออำนาจคุณพระศรีรัตนตรัย สิ่งศักดิ์สิทธิ์ และคุณงามความดีที่ เภสัชกรหญิง นริศรา โชติกลาง ได้กระทำไว้ โปรดดลบันดาลให้ดวงวิญญาณไปสู่สุคติในสัมปรายภพด้วยเทอญ.ขอบคุณเฟซบุ๊ก สภาเภสัชกรรม : The Pharmacy Councilคณะเภสัชศาสตร์ มช.
สภาเภสัชกรรม โพสต์แสดงความเสียใจต่อ เภสัชกรหญิงนริศรา โชติกลาง หัวหน้าเภสัชกรรม โรงพยาบาล ป.แพทย์ ผู้เสียชีวิตเหตุการณ์ทหารคลั่งกราดยิง
กราดยิงโคราช,จักรพันธ์ ถมมา,ทหารยิงประชาชน,เทอร์มินอลโคราช,จับคนร้ายกราดยิงโคราช,ข่าวทั่วไป